./data/phi0474/phi058/phi0474.phi058.perseus-lat1.xml
M. Tullius Cicero
Longilium redemptorem cohortatus sum   fidem mihi faciebat se velle nobis placere domus erit egregia ; magis enim cerni iam poterat quam quantum ex forma iudicabamus ; itemque nostra celeriter aedificabatur   eo die cenavi apud Crassipedem ; cenatus in hortos ad Pompeium lectica latus sum   Luci eumconvenire non potueram quod afuerat; videre autem volebam quod eram postridie Roma exiturus et quod ille in Sardiniam iter habebat   hominem conveni et ab eo petivi ut quam primum te nobis redderet   statim dixit  erat autem iturus, ut aiebat, a  d  III id  April  ut autLabrone aut Pisis conscenderet  tu, mi frater, simul et ille venerit, primam navigationem, dum modo idonea tempestas sit, ne omiseris